b'\n_START_ARTICLE_\nPles na pode\xc5\xbeelju\n_START_SECTION_\nOzadje\n_START_PARAGRAPH_\nTo sliko je leta 1882 naro\xc4\x8dil trgovec Paul Durand-Ruel, ki je \xc5\xbeelel delo na temo plesa. Kupil ga je leta 1886 in ga obdr\xc5\xbeal do Renoirjeve smrti leta 1919. Prvi\xc4\x8d je bila slika razstavljena aprila 1883. Renoir je istega leta naslikal tudi dopolnilno sliko na isto temo z naslovom Ples v mestu. _NEWLINE_Slikanje pod vplivom umetnikovega potovanja po Italiji leta 1881, kjer je na\xc5\xa1el navdih pri Rafaelu, je zaznamovalo evolucijo slikarja, ki se je potem posku\xc5\xa1al odmakniti od impresionizma.\n_START_SECTION_\nOpis\n_START_PARAGRAPH_\nNa sliki je par, ki ple\xc5\xa1e pod kostanjem: mo\xc5\xa1ki je Paul Lh\xc3\xb4te, slikarjev prijatelj, \xc5\xbeenska je Aline Charigot, ki je kasneje postala slikarjeva \xc5\xbeena. Obe osebi sta naslikani v naravni velikosti in zasedata skoraj celotno sliko. Vidimo lahko mizo v ozadju na desni in klobuk na tleh ter par obrazov pod nivojem plesi\xc5\xa1\xc4\x8da. \xc5\xbdenska, ki dr\xc5\xbei pahlja\xc4\x8do v desni roki, ka\xc5\xbee nasmejan obraz in gleda proti gledalcu. Prizor je prikazuje  svetlo in veselo vzdu\xc5\xa1je, \xc5\xbeenska obla\xc4\x8dila pa uporabljajo tople barve (rumene rokavice, rde\xc4\x8d klobuk).'